„**Oznámenie o vyhlásení verejného obstarávania Dynamického nákupného systému na zákazku – Infúzna technika vrátane poskytnutia záručného servisu“**.

Opis obstarávania: Infúzna technika vrátane poskytnutia záručného servisu.

Viac je opísané **v súťažných podkladoch** – <https://josephine.proebiz.com/>

Oznámenie bolo zverejnené vo vestníku 202/2018 pod číslom 14325-MUT dňa 11.10.2018.

Dobrý deň,

prijal som žiadosť o vysvetlenie súťažných podkladov dňa 15.10.2018 od záujemcu.

OTÁZKA č. 1:

Dobrý deň, prosím o spresnenie nasledovného : Lehota na predkladanie žiadosti o účasť a lehota na zaradenie do DNS je ten istý termín , t.j do 12.11.2018?

ODPOVEĎ k otázke č. 1:

**Žiadosť o zaradenie do DNS** – je žiadosť o zaradenie do procesu verejného obstarávania, ktorou záujemca preukazuje splnenie podmienok účasti a súčasne predkladá informácie o sortimente tovarov, stavebných prác a služieb vo vzťahu k povahe predpokladaných nákupov, ktoré záujemca bežne ponúka na trhu v znení oznámenia o vyhlásení verejného obstarávania. Žiadosť o zaradenie do DNS je možné predkladať počas celej doby trvania DNS.

**Vytvorením DNS** – sa rozumie zverejnenie oznámenia o vyhlásení verejného obstarávania postupom užšej súťaže v zmysle § 59 ods. 2 zákona č. 343/2015 Z. z. o verejnom obstarávaní.

**Zriadením DNS** – sa rozumie zaradenie záujemcov do DNS po uplynutí lehoty na predkladanie žiadostí o zaradenie do DNS a zverejnením Správy o zriadení DNS podľa § 24 ods. 2 zákona č. 343/2015 Z. z. o verejnom obstarávaní. Lehota na predkladanie žiadostí o účasť je uvedená v oznámení o vyhlásení verejného obstarávania – tohto DNS.

**Verejný obstarávateľ teda upozorňuje že lehota na zriadenie DNS nie je totožná s lehotou na predkladanie ponúk.**

OTÁZKA č. 2:

3. Podmienky účasti uchádzačov vo verejnom obstarávaní, týkajúce sa technickej alebo odbornej spôsobilosti a doklady na ich preukázanie podľa § 34 zákona o verejnom obstarávaní

3.1.2 Verejný obstarávateľ požaduje predložiť referencie o dodaní minimálne:

Lineárna pumpa: 300 ks

Lineárna pumpa s TCI/TIVA funkciou: 10ks

Volumetrická pumpa: 100ks

Dokovacia stanica: 10ks

za prechádzajúce tri roky od predloženia žiadosti o zaradenie do DNS s uvedením cien, lehôt dodania a odberateľov, dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní, pričom verejný obstarávateľ vyžaduje preukázanie dodania tovaru rovnakej špecifikácie akú požaduje verejný obstarávateľ v súťažných podkladoch v časti B1 Opis predmetu zákazky (za všetky tri roky spolu, resp. za roky, ktoré sú dostupné v závislosti od vzniku alebo začatia prevádzkovania činnosti).

Nevieme identifikovať Súťažné podklady časť B1 Opis predmetu zákazky.

ODPOVEĎ k otázke č. 2:

Verejný obstarávateľ považuje za prílohu B1 zverejnený dokument s názvom:

Informácia špecifikácia predmetu DNS - B1 opis predmetu zákazky s tým, že pre splnenie podmienok účasti Verejný obstarávateľ požaduje predložiť referencie o dodaní minimálne:

Lineárna pumpa: 300 ks

Lineárna pumpa s TCI/TIVA funkciou: 10ks

Volumetrická pumpa: 100ks

Dokovacia stanica: 10ks

bez ďalšej konkrétnej špecifikácie a ďalších podmienok. Verejný obstarávateľ má zato, že z požadovaného dokladu je možné primerane zistiť skúsenosti uchádzačov pri realizovaní dodávok tovaru rovnakého alebo podobného charakteru a zložitosti ako je predmet zákazky, v požadovanej kvalite a čase.

Dobrý deň,

prijal som žiadosť o vysvetlenie súťažných podkladov dňa 16.10.2018 od záujemcu.

OTÁZKA č. 1:

prosíme o spresnenie podmienok účasti vo VO týkajúcich sa technickej spôsobilosti, konkrétne zoznamu dodávok tovaru za posledné tri roky.

Akým spôsobom vyžaduje verejný obstarávateľ doložiť realizované dodávky na predmet zákazky v prípade, že odberateľom nebol verejný obstarávateľ podľa zákona o verejnom obstarávaní?

ODPOVEĎ k otázke č. 1:

Verejný obstarávateľ v zmysle § 34 ods. 1 písm. a) zákona o verejnom obstarávaní, požaduje doložiť zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov.

Metodické usmernenie 5862-5000/2016 zo dňa 13.04.2016

Zo znenia ustanovenia § 34 ods. 1 písm. a) zákona o verejnom obstarávaní vyplýva, že pri stanovení podmienok účasti v prípade tovarov a služieb nemožno vyžadovať predloženie potvrdení o plnení v prípade, ak odberateľom bola iná osoba ako verejný obstarávateľ alebo obstarávateľ. Preto ak si chce verejný obstarávateľ preveriť správnosť zoznamu dodávok tovaru alebo poskytnutých služieb poskytnutého uchádzačom alebo záujemcom, mal by si tieto informácie overiť u príslušných odberateľov a nevyžadovať predloženie potvrdení od uchádzača alebo záujemcu. Verejný obstarávateľ si však prostredníctvom inštitútu vysvetlenia/doplnenia predložených dokladov podľa § 40 ods. 4 zákona o verejnom obstarávaní môže tieto potvrdenia od uchádzačov alebo záujemcov vyžiadať, ak má dôvodné pochybnosti o pravdivosti predloženého zoznamu, v takom prípade by tak podľa nášho názoru dokonca mal urobiť.

Dobrý deň,

prijal som žiadosť o vysvetlenie súťažných podkladov dňa 16.10.2018 od záujemcu.

OTÁZKA č. 1:

prosíme o vysvetlenie podmienky účasti uchádzačov vo VO týkajúce sa osobného postavenia:

Naša spoločnosť je zapísaná v Zozname hosp. subjektov s platnosťou do 23.1.2020 ( t.j. zápis platí od 23.1.2017) s tým, že sme dokladali Výpis z Registra trestov pre právnickú osobu ( podľa §32 ods. 1a) a tento máme uvedený aj v Zápise do zoznamu hosp. subjektov ako doklad s dátumom vydania 02.12.2016.

Máme ešte dokladať zvlášť Výpis z registra trestov právnickej osoby , ktorý nebude ku dňu predkladania dokladov starší ak tri mesiace alebo postačuje náš zápis do Zoznamu hosp. subjektov podľa vyššie uvedeného?

ODPOVEĎ k otázke č. 1:

Verejný obstarávateľ v zmysle § 152 ods. 1

(*Úrad vedie zoznam hospodárskych subjektov, ktorí preukázali splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 a ktorí o zapísanie do zoznamu hospodárskych subjektov požiadali. Hospodársky subjekt vo verejnom obstarávaní môže preukázať splnenie podmienok účasti osobného postavenia podľa prvej vety zápisom do zoznamu hospodárskych subjektov.)*

bude považovať zápisom do Zoznamu hospodárskych subjektov podmienky účasti osobného postavenia podľa § 32 ods. 1 písm. a) až f) a ods. 2, 4 a 5 za splnené.